Valtiovarainministeriö
valtiovarainministerio@vm.fi
kaj.valimaki@vm.fi (word-muodossa). 

Viite: lausuntopyyntönne eräistä asetusmuutoksista (VM074:00/2013)

LAPIN MAISTRAATIN LAUSUNTO

Toimivaltaisista maistraateista ja toimivaltaisesta aluehallintovirastosta eräissä maistraatin ja aluehallintoviraston tehtävissä annetun asetuksen 9 § muutosesitys on hyvin perustelu ottaen huomioon muuttopuhelinpalvelun muutokset vuoden 2013 aikana. Asetusmuutos on myös maistraattien strategiatavoitteiden mukainen.

Muutosesityksessä mainittu Lapin maistraatin mahdollisuus osallistua minkä tahansa muun maistraatin toimialueelle kohdistuvia muuttoja koskevien muuttoilmoitusten käsittelyyn luo tarvittavaa joustavuutta ottaa vastaan nopealla aikataululla tehtäviä muista maistraateista ilman, että tästä joudutaan säätämään uudella asetuksella.

Väestötietojärjestelmästä annetun asetuksen 44 §:n 1 momentin 2 muutosehdotuksessa tulisi huomioida seuraavaa: muutosehdotuksen tarkoituksena on parantaa toiminnan tehokkuutta siten, että kaikki muutosilmoituksen johdosta tehtävät merkinnät (muuttojen yhteydessä tehtävät kiinteistö-, huoneisto- ja rakennustiedot) voidaan tehdä yhdessä maistraatissa. Esitys ei mahdollista tätä esim. tilanteessa jolloin Lapin maistraatti käsittelee muun kuin Helsingin tai Länsi-Uudenmaan muuttoja.

Matti Oinas
henkikirjoittaja
henkilöoikeudellisten palvelujen vastuualuepäällikkö